**วาระประชุม กบห. กลุ่มงานพัฒนาคุณภาพและรูปแบบบริการ**

**เรื่องเพื่อพิจารณา**

1. ตามหนังสือ ที่ สธ 0028.05/2690 ลงวันที่ 24 มิถุนายน 2559 เรื่อง ความปลอดภัยและการบริหารความเสี่ยงในสถานพยาบาล สังกัดกระทรวงสาธารณสุข เพื่อป้องกันและแก้ไขปัญหาการเกิดเหตุการณ์ไม่พึงประสงค์ที่จะเกิดขึ้นกับผู้รับบริการ สร้างความเชื่อมั่น และความไว้วางใจให้ผู้รับบริการ ลดปัญหาการฟ้องร้อง ร้องเรียน ลดการบาดเจ็บ พิการ การสูญเสียชีวิต ความสูญเสียทางเศรษฐกิจและสังคม และลดค่าใช้จ่ายของรัฐในการชดเชยค่าเสียหาย รวมทั้งเสริมสร้างความสัมพันธ์ระหว่างผู้ให้บริการกับผู้รับบริการ สร้างขวัญและกำลังใจแก่บุคลากรทางการแพทย์ เสริมสร้างภาพลักษณ์ ความเชื่อมั่น และความไว้วางใจแก่ผู้รับบริการ และประชาชน กระทรวงสาธารณสุข ได้กำหนดมาตรการในการดำเนินการที่สำคัญ ดังนี้

|  |  |  |  |
| --- | --- | --- | --- |
| **ลำดับที่** | **มาตรการ/แนวทางการดำเนินงาน** | **ระยะเวลา** | **หน่วยงานรับผิดชอบ** |
| 1 | แจ้งมาตรการในการดำเนินการ ให้สถานพยาบาลในสังกัดกระทรวงสาธารณสุข ทราบ | กรกฎาคม2559 | สสจ. |
| 2 | แนวทางการบริหารจัดการและการดำเนินงาน ความปลอดภัยและการบริหารความเสี่ยงในสถานพยาบาลในสังกัดกระทรวงสาธารณสุข |  |  |
|  | **1.กลไกการดำเนินงาน**  1.1 นายแพทย์สาธารณสุขจังหวัด แต่งตั้งคณะกรรมการระดับจังหวัด เพื่อพัฒนากลไกขับเคลื่อนมาตรการ ติดตาม และควบคุมกำกับการดำเนินงานของสถานพยาบาลในเครือข่าย | กรกฎาคม  2559 | สสจ. |
|  | 1.2 ผู้อำนวยการโรงพยาบาล แต่งตั้งคณะกรรมการระดับสถานพยาบาลเพื่อกำหนดแนวทาง แผนงาน และประเมินผลการพัฒนาระบบส่งเสริมความปลอดภัยและการบริหารความเสี่ยงของผู้รับบริการและบุคลากรในสถานพยาบาลรวมถึงทรัพย์สิน และชื่อเสียงสถานพยาบาล และสร้างวัฒนาธรรมองค์กร เพื่อให้บุคลากรทุกระดับเห็นคุณค่าและมีส่วนร่วมการค้นหาและรายงานความเสี่ยง | กรกฎาคม  2559 | รพ.ทุกแห่ง |
|  | **2.มาตรการป้องกันและบริหารความเสี่ยง**  2.1 ให้สถานพยาบาลในสังกัดกระทรวงสาธารณสุข จัดทำบัญชีความเสี่ยง (Risk Profile) และวิเคราะห์หาสาเหตุราก(Root Cause Analysis) เพื่อจัดทำแนวทางและมาตรการป้องกันความเสี่ยงที่เหมาะสมกับสถานพยาบาล | กรกฎาคม  2559 | รพ.ทุกแห่ง |
|  | **3.มาตรการตรวจจับอุบัติการณ์รุนแรงและอันตรายตั้งแต่ในระยะแรก**  3.1 ให้สถานพยาบาลในสังกัดกระทรวงสาธารณสุข รายงานอุบัติการณ์รุนแรง (Sentinel Event) ให้ผู้อำนวยการทราบ โดยทันที และอุบัติการณ์อันตราย (Harmful Event) ให้รายงานภายใน 24 ชั่วโมง นอกนั้นรายงานตามปกติ โดยกรณีอุบัติการณ์รุนแรงและอันตรายให้รายงานนายแพทย์สาธารณสุขจังหวัดทราบ |  | รพ.ทุกแห่ง |

|  |  |  |  |
| --- | --- | --- | --- |
| **ลำดับที่** | **มาตรการ/แนวทางการดำเนินงาน** | **ระยะเวลา** | **หน่วยงานรับผิดชอบ** |
|  | 3.2 ให้สถานพยาบาลในสังกัดกระทรวงสาธารณสุข สรุปรายงานอุบัติการณ์รุนแรง(Sentinel Event) และอันตราย(Harmful Event) ให้คณะกรรมการระดับจังหวัด ระดับเขต และระดับกระทรวงทราบ ตามลำดับ ทุก 3 เดือน (สิ้นเดือน ธันวาคม มีนาคม มิถุนายน และกันยายน) | ธันวาคม  มีนาคม  มิถุนายน  กันยายน  2559 | รพ.ทุกแห่ง/สสจ. |
|  | **4.มาตรการไล่เกลี่ย (Mediation)**  4.1 ให้สถานพยาบาลในสังกัดกระทรวงสาธารณสุข จัดตั้งทีมเจรจาไกล่เกลี่ย ประกอบด้วยรองผู้อำนวยการฝ่ายการแพทย์ เป็นประธาน นักสันติวิธี นักกฎหมาย และผู้เชี่ยวชาญทางการแพทย์ที่เกี่ยวข้อง เพื่อยุติปัญหาตั้งแต่เริ่มต้น ไม่ให้ลุกลาม | กรกฎาคม  2559 |  |
|  | **5.มาตรการดูแลกรณีมีการฟ้องร้องดำเนินคดี**  5.1 ให้กลุ่มกฎหมาย ดำเนินการจัดตั้งทีมช่วยเหลือดูแลกรณี มีการฟ้องร้องดำเนินคดี ประกอบด้วย ผู้บริหารระดับจังหวัด นักสันติวิธี ผู้เชี่ยวชาญทางการแพทย์ และนักกฎหมาย เป็นเลขาทีม |  | รพร.สระแก้ว/รพ.อรัญฯ/สสจ. |
|  | **กำกับ ติดตาม การดำเนินการตามมาตรการ**  1.ให้สถานพยาบาลในสังกัดกระทรวงสาธารณสุขสรุปรายงานการดำเนินการ เรื่องความปลอดภัยและการบริหารความเสี่ยงในสถานพยาบาล ส่งสำนักงานสาธารณสุขจังหวัดสระแก้ว | ภายในเดือนกรกฎาคม 2559 | รพ.ทุกแห่ง |

**หารือประเด็น 2 ประเด็นดังนี้**

**1.กลไกการดำเนินงาน**

1.1 นายแพทย์สาธารณสุขจังหวัด แต่งตั้งคณะกรรมการระดับจังหวัด เพื่อพัฒนากลไกขับเคลื่อนมาตรการ ติดตาม และควบคุมกำกับการดำเนินงานของสถานพยาบาลในเครือข่าย

เห็นควรมอบกลุ่มงาน ................................................................................................................

**5.มาตรการดูแลกรณีมีการฟ้องร้องดำเนินคดี**

5.1 ให้กลุ่มกฎหมาย ดำเนินการจัดตั้งทีมช่วยเหลือดูแลกรณี มีการฟ้องร้องดำเนินคดี ประกอบด้วย ผู้บริหารระดับจังหวัด นักสันติวิธี ผู้เชี่ยวชาญทางการแพทย์ และนักกฎหมาย เป็นเลขาทีม

เห็นควรมอบกลุ่มงาน ................................................................................................................